Uitdrukking: hot en haarArgieffoto (Foto: Horst64, Pixabay) Uitdrukking: Iemand hot en haar stuur Betekenis: iemand doelloos rondstuur Uitdrukking: Nie weet wat hot of haar is nie Betekenis: heeltemal oningelig wees Uitdrukking: Hot (om) en haar (om) spring Betekenis: Verniet na uitkomkans soek Uitdrukking: Hot is hot en haar is haar Betekenis: Daar is geen twyfel aan nie, dit is soos die saak staan Waar kom dit vandaan? In Nederland is hot ŉ bekende woord om ŉ trek- of pakdier aan te dryf. “Hot” en “haar” is die posisie van die trekosse waar “hot” links is en “haar” regs. OOK: Uitdrukking: Dit hotagter kry Betekenis: Baie swaar kry Waar kom dit vandaan: Hotagter is ŉ moeilike posisie vir ŉ trekos: dit is die linkerkantste agteros wat om draai dit moeiliker het as die os langs hom op haaragter: daar word haarom geploeg en die hotos moet om draaie gedurig opdruk sodat daar nie ŉ bank geploeg word nie. Uitdrukking: Hotom en haarom staan Betekenis: Allerhande uitweë soek